එය පසුගිය 12 වන දා ශ්‍රේෂ්ඨාධිකරණ විනිසුරුවන් වන ප්‍රියන්ත ජයවර්ධන, ප්‍රසන්න ජයවර්ධන සහ එල්.ටී.බී. දෙහිදෙනිය යන ත්‍රිපුද්ගල විනිසුරු මඩුල්ල හමුවේ කැදවූ අවස්ථාවේදී එය අද දිනයේ සලකා බැලීමටයි නියෝග කෙරුණේ.එසේම මෙදිනම මෙම පෙත්සම මගින් අභියෝග කර ඇති අතුරු තහනම් නියෝගය ලබාදුන් පෙත්සම ද අභියාචනාධිකරණයේදී කැදවූ අතර එහි සභාපති ප්‍රීති පද්මන් සූරසේන සහ විනිසුරු අර්ජුන ඔබේසේකර නියෝග කළේ මෙම පෙත්සම ලබන වසරේ ජනවාරි 16, 17 සහ 18 යන දිනවලදී විභාගයට ගැනීමටයි.කෙසේ වෙතත්, ශ්‍රේෂ්ඨාධිකරණය පෙත්සම්කාර පාර්ශවය ගොනු කළ පෙත්සම් විභාග කරන තුරු අභියාචනාධිකරණය මගින් මීට අදාළ පෙත්සම විභාග කිරීම අත්හිටුවීමටත් නියෝග කළ බවයි අධිකරණ සංකීර්ණයේ රැදී සිටින හිරු මාණ්ඩලික වාර්තාකරු සඳහන් කළේ.